Georgi Mazniaşvili
Georgi Mazniaşvili (gürcücə:გიორგი მაზნიაშვილი, 6 aprel 1872, Kaspi rayonu, Yuxarı Kartli – 16 dekabr 1937 və ya 1937, Tbilisi) — gürcü general və Gürcüstan Demokratik Respublikasının (1918-1921) öndə gedən hərbi şəxsiyyətlərindən biridir. Qırmızı Ordunun Gürcüstanı işğalı zamanı bolşeviklərlə birlikdə hərəkət edən türkləri işğal etdikləri Batumdan çıxarmış, şəhəri Qırmızı Ordu qüvvələrinə təslim etmişdir. Qırmızı Orduya qarşı döyüşən gürcü bölmələrinin komandanı olmasına baxmayaraq, işğalın ardından ölkəni tərk etməmiş, ancaq 1937-ci ildə Böyük təmizləmə zamanı Stalin rejimi tərəfindən edam edilmişdir.